**מופע המחצית של סופרבול XLVI** אירע ב-5 בפברואר 2012 באצטדיון לוקאס אויל באינדיאנפוליס, אינדיאנה כחלק מסופרבול XLVI. ההופעה הראשית בוצעה על ידי הזמרת-יוצרת האמריקאית מדונה, שהפכה לאישה השנייה בהיסטוריה (והראשונה מאז דיאנה רוס ב-1996) שהובילה לבדה את מופע המחצית. במסגרת ההופעה, התארחו LMFAO, ניקי מינאז', M.I.A. וסי-לו גרין. המופע כלל שיתופי פעולה עם להקת הקרקס סירק דו סוליי, הכוריאוגרף ג'יימי קינג (אנ') כמנהל מוזיקלי, וחברת מופעי המולטימדיה מומנט פקטורי (אנ'). מופע המחצית זכה לשבחים ביקורתיים בין-לאומיים, וקבע שיא היסטורי בתור מופע המחצית של סופרבול הנצפה ביותר בכל הזמנים, עם 114 מיליון צופים בסך הכול, מספר גבוה יותר מהצופים במשחק עצמו.

ההכנות החלו בינואר, כשמדונה אמרה שהחזרה הייתה המתישה ביותר בה השתתפה אי-פעם. התלבושות עוצבו על ידי ריקרדו טישי (אנ'), ז'יבנשי, מיו מיו ופראדה. לצוות ההפקה הוקצו שבע דקות להקמת הבמה, 12 דקות להופעה ושמונה דקות לקפל את הבמה. המבנה המודולרי הורכב ממשאית, עם בד לבן גדול מלפנים כמסכי התצוגה של מומנט פקטורי. מיפוי ההקרנה (אנ') שימש את יצרנית חומרת הווידאו בארקו (אנ'), עם סרטים ששונו עבור הצופים והקהל בטלוויזיה. האצטדיון צויד בגופי תאורה מדגם שארפיס מבית קליי פאקי (אנ'), ובציוד קול מבית סנהייזר (אנ').

מדונה לא קיבלה תשלום עבור ההופעה במופע המחצית, התפרסם ברחבי העולם. קית' קולפילד מבילבורד דיווח על עלייה של פי 17 במכירות קטלוג המוזיקה של מדונה. בהמשך לכך, פורסם שמוצרים שהיא עתידה להוציא הוזמנו בכמויות כפולות גם כן. המבקרים שיבחו את המופע וציינו אותו כמדויק והזהיר ביותר של מדונה. עם זאת, ביקורת ומחלוקות כוונו ל-M.I.A. שביצעה תנועה מגונה לכיוון המצלמה לקראת סוף הבית שלה ב-"Give Me All Your Luvin'". ב-NFL התנצלו על חוסר היכולת לטשטש את הסיטואציה. מאוחר יותר, הוחלט לקנוס את M.I.A. בסכום בגובה של 16.6 מיליון דולרים בסך הכול. בשנת 2014, לאחר מספר דיונים בבתי המשפט, הוחלט כי השניים יחתמו על הסכם סודי במסגרתו יוסדרו העניינים.

תקציר
-----

מופע המחצית שודר ברשת NBC. הוא החל כתהלוכה לכיוון הבמה, כשגברים לבושים כגלדיאטורים מושכים מבנה גדול שהוסתר באמצעות דגלים גדולים בצבע זהב. עם תחילתו של "Vogue" הדגלים הוסרו, וחשפו את מדונה בשכמייה ארוכה ומוזהבת וקסדה עתיקה-מצרית, כשהיא יושבת על כס גדול. כשהתהלוכה הגיעה לבמה, הזמרת החלה לבצע את "Vogue". במהלך הפזמון, רצפת האצטדיון הוארה במטרה לחשוף שערים מונפשים של מגזין ווג בהשתתפותה של מדונה. לאחר קטע השירה, היא מורידה את הקסדה בעת ש-"Vogue" מתחלף ל-"Music", שני טייפים גדולים הוצגו על מסכי הקרקע ומעקות האצטדיון היו מוארים באורות מרצדים. בהמשך, מדונה ורקדניה נעו לעבר היציעים. מבצע הסלאקליין, אנדי לואיס (אנ'), ליווה את הזמרת, שרקדה על כֵּן גבוה. מדונה העמידה פנים שהיא יורה בלואיס ועברה לקצה השני של הבמה, שם LMFAO ביצעו את "Party Rock Anthem" בשילוב "Music". בהמשך, הם ומדונה רקדו לצלילי "Sexy and I Know It".

"Music" מסתיים בעת שקבוצת רקדניות במדי מעודדות מצטרפות למדונה על הבמה כש-"Give Me All Your Luvin'" מתנגן ברקע. ניקי מינאז' ו-M.I.A. הצטרפו אליה לבמה, לבושות בבגדים בסגנון מצרי, והן רקדו כמעודדות עם פונפונים. במהלך השיר הן עמדו על במות נפרדות ומוגבהות, שבהן מינאז' ו-M.I.A. ביצעו את הבתים שלהן. סי-לו גרין עלה לבמה עם תזמורת צועדת בסוף השיר, והוא ומדונה ביצעו קטעים מ-"Open Your Heart" ו-"Express Yourself". "Like a Prayer" מתנגן כשהאצטדיון מחשיך, עם נקודות אור קטנות גלויות, ומקהלה הלבושה בשחור מצטרפת למדונה לבמה. היא הגיעה לראש היציע ושרה את השורה האחרונה לפני שנבלעה מתחת לבמה, כשהיא מוקפת בעשן.

המופע הסתיים באמירת "שלום עולמי" שהוצגה על מסכי הקרקע עם תמונה של כל היבשות יחדיו.

רקע
---

Empty football stadiumאצטדיון לוקאס אויל, בו אירע סופרבול XLVI.
לפי *CBS*, מדונה התבקשה להשתתף במופע המחצית של סופרבול XXXIII ו-XXXV אך ביטלה את שניהם. בינואר 2001 היא הייתה אמורה לבצע את הסינגל החדש שלה, "American Pie", במופע המחצית של סופרבול XXXV. עם זאת, היא חזרה בה מההתחייבות עקב התנגשות עם מפגשי ההקלטות שקיימה באותה העת. בהצהרה שפורסמה בכלי התקשורת השונים ברחבי העולם, מדונה הביעה "התנצלות כנה" בפני הליגה ואמרה: "אני מייחלת לאפשרות לעשות משהו עם ה-NFL בעתיד".

בסוף 2011 מדונה הייתה עסוקה עם יציאת סרטה "וואליס ואדוארד" ועם הקלטת אלבום האולפן השנים-עשר שלה, *MDNA*. על פי הדיווחים, הזמרת הוחתמה על חוזה על ידי ה-NFL הקשור למופע המחצית של סופרבול, ובדצמבר אישרה הליגה שמדונה תופיע במופע המחצית של סופרבול XLVI באצטדיון לוקאס אויל באינדיאנפוליס. המשחק תוארן ל-5 בפברואר 2012, ואמרגניו המשיכו להזמין אמנים מוזיקליים שיופיעו. בין האמנים והלהקות שהופיעו בעבר במופע המחצית היו הבלאק אייד פיז, ברוס ספרינגסטין, הרולינג סטונז, The Who, טום פטי ושוברי הלבבות, U2, פול מקרטני ופרינס. מופע המחצית אירע לבסוף במקביל ליציאתו של "וואליס ואדוארד" בארצות הברית.

מדונה שיתפה פעולה עם סירק דו סוליי במטרה להפיק את המופע, והכוריאוגרף ג'יימי קינג היה המנהל המוזיקלי שלה. קינג הציע לשכור את מומנט פקטורי. אותו אולפן ההפקה, שעבד על רצפי ההופעות של סלין דיון בלאס וגאס, מתמחה באפקטים של מולטימדיה. ז'אק מת', המפיק בפועל של סירק דו סוליי באירועים מיוחדים, אמר כי זה "תורם לתהליך האמנותי שיוביל ליצירת הרגע המיוחד הזה... עבורנו זו הזדמנות מעניינת. זה לא משהו שאנחנו עושים לעיתים קרובות מאוד, עובדים עם כוכבים אחרים". לדברי מת', סירק דו סוליי היו מעורבים בצד האמנותי של מופע המחצית והאתגרים הלוגיסטיים שלו. צוות הקרקס ניהל בעבר מופע קדם-משחק באורך תשע דקות בסופרבול 2007. "העבודה שלנו נעשתה בעיקר כדי לעזור להגדיל וליצור סביבה מתאימה עבור האמנים", אמר המפיק של מומנט פקטורי, אריק פורנייה, תוך שהוא מציין מופעים שבהם האולפן השתמש בתאורה והקרנות וידאו לאפקטים מיוחדים.

פיתוח
-----

### חזרות

החזרות החלו בינואר 2012 באולפן בניו יורק, ונמשכו 12 שעות. הראפריות ניקי מינאז' ו-M.I.A. ששיתפו פעולה בסינגל של מדונה "Give Me All Your Luvin'", אמרו כי החזרות היו "הדבר המפרך ביותר שעשו אי-פעם בקריירה שלהן, ולא ציפו לשום דבר אחר", וכינו זאת 'חווית למידה אפית'. מינאז' אישרה את השתתפותה במופע המחצית באמצעות הודעה שפרסמה בחשבון הטוויטר הרשמי שלה. בהמשך לכך, הראפר ויל.איי.אם אישר שגם להקת מוזיקת הדאנס האלקטרונית האמריקאית LMFAO תצטרף למדונה ותשתתף במופע המחצית.

לפי לוס אנג'לס טיימס, ה-NFL חשפו פרטים אודות מופע המחצית במגזין שלהם: "על אף שרשימת השירים של מדונה לא הוכרזה רשמית בעיתונות, המעריצים עשויים לצפות ממנה לתת את כל האהבה שלה, לספק קרן אור ולהיות עדכנית עם המוזיקה שלה". לפני ההופעה, מדונה הביעה דאגה לגבי אילוצי הזמן הפיזיים והאורך של האירוע. "יש לי שמונה דקות לייצב את הבמה שלי, 12 דקות לקיים את ההצגה הגדולה ביותר עלי אדמות, ויש לי שבע דקות לקפל אותה. אז, מגרש הכדורגל הזה מתפנה עבור המחצית השנייה של המשחק", היא אמרה. "איך עושים את זה? זה חלום של כל הבנות מהמערב התיכון להופיע במופע המחצית של סופרבול. במשך יותר מ-25 שנים של הופעה שקיימתי, מעולם לא עבדתי כל כך קשה או הייתי כל כך קפדנית או דקדקנית עד לפרטי פרטים שיכולים לחרפן אותי". כמיהתה של הזמרת להוריד 100 מתופפים מתקרת האצטדיון בוטלה, כיוון שהמבנה לא יכול היה לשאת את המשקל שלהם.

### אופנה

Refer to caption.מדונה על כס המלכות במהלך הכניסה לאצטדיון, כשהיא לובשת חצאית קפלים בעיצובו של ריקרדו טישי מז'יבנשי.
מדונה הבטיחה שלא תהיה תאונת מלתחה נוספת במהלך המופע, ורמזה על מחלוקת מופע המחצית של סופרבול XXXVIII סביב ג'נט ג'קסון. נושא האופנה שלו נוצר בהשראת האימפריה הרומית, עם השפעות גלדיאטורים בשילוב אלמנטים רומיים מודרניים. מעצבת התלבושות בי. אקרלונד יצרה את השמלות. אקרלונד קראה למעצבים אחרים לתרום את חלקם לתלבושות, שכללו הוט קוטור של ז'יבנשי, מגפיים של מיו מיו ועגילים של בולגארי. היא עבדה בשיתוף פעולה הדוק עם מדונה, שהייתה מעורבת בפרטים כולל תחפושת הגלדיאטורים של המופע. לפי אקרלונד:

> 
> "זה היה ללא ספק האתגר הגדול ביותר שלקחתי על עצמי בקריירה שלי, ולא יכולתי לקבל כבוד גדול מזה, או להיות חלק מאירוע כה מדהים והיסטורי. שום דבר לא יכול להתקרב לעבוד עם מדונה על מופע הסופרבול הזה, תשומת הלב שלה לפרטים ומחויבותה לכל הפרויקטים שלה, היא באמת מעוררת השראה ומשנה את החיים".
> 
> 
> 

השמלה הראשונה של מדונה הייתה שחורה, עם חצאית בעלת קפלים מוזהבים שעוצבה על ידי ריקרדו טישי מז'יבנשי. הזמרת ענדה תכשיטים כבדים, שערה הבלונדיני היה ארוך ונפוח, עם עגילי יהלומים מבית בולגארי. לתחפושת הראשונה שלה התווספה שכמייה מנצנצת ומוזהבת, עם בטנת שיפון מנומרת וכיסוי ראש שעוצב בידי פיליפ טרייסי (אנ'). עבור "Give Me All Your Luvin'", מדונה, מינאז' ו-M.I.A. לבשו תלבושות של מעודדות אדומות-שחורות ונשאו פונפונים מוזהבים. הזמרת לבשה שמלה שחורה עם שרוולים ארוכים מעל השמלה השחורה הקצרה להופעה האחרונה שלה. ריקרדו טישי אמר שהוא יצר את כל הבגדים, הכפפות, החגורות, הכובעים ופרטי ההלבשה התחתונה של מדונה. היו לו 28 אפשרויות בחירה עבור הזמרת, שהחליטה על שכמיית הזהב. אף על פי שטישי וצוותו עיצבו גרסה קצרה יותר של השכמייה, הם נאלצו לעשות זאת מחדש עבור הזמרת.

בהופעה השתתפו 100 מתופפים, 150 גלדיאטורים (שלבשו תחתונים שחורים של קלווין קליין) ו-200 זמרי מקהלה.

### צורת הבמה


|  |
| --- |
| הבמה במהלך הבנייה שלה... |
| ... השלב הסופי לאחר הבנייה |

ל-1,500 אנשי הצוות הוקצו שבע דקות להקים את הבמה, כאשר חברת טורנס אול אקסס סטייג'ינג אנד פרודקשנס מקליפורניה טיפלה בציוד הנדרש. אריק איסטלנד מהחברה, שפיקח על הבנייה, היה מזוהה בעבודותיו עם פרסי גראמי ואמי לבידור בשעות היום. כ-70 אחוזים מהעובדים היו מתנדבים שעברו מיון של שישה חודשים, והיתר היו עובדי במה. הבמה המרכזית הייתה באורך 120 רגל (36.6 מטרים) ומודולרית. היא הייתה מורכבת משש משאיות גדולות בסך הכול. הצוות גם הקים את התאורה, הווידאו (מסכים ותצוגה), האפקטים המיוחדים וציוד האודיו.

> 
> האתגר עשוי לנבוע מעבודה בחוץ בתנאי מזג האוויר הקשה. הוא יכול להיות 50 מעלות כשאנחנו עושים חזרות ו-50 מעלות מתחת ביום המשחק, אנחנו עובדים באמתלה שאנחנו יכולים לעשות את זה בשלג או בגשם... בסביבה מקורה רגילה יש לנו שבע דקות להתקין את הבמה ולהתכונן לצילום. זה יכול להימתח [עד] לתשע דקות. זו אותה מסגרת זמן עבור זה".
> 
> 
> 

לדברי המתאם דאגלס קוק, החזרות אפשרו להם לצמצם את זמן ההתקנה מתחת לחמש דקות. קוק, שעבד על מופעי מחצית קודמים, הכיר את הפרטים והדריך את הצוות, שהיה ערוך לכל תרחיש שיכל היה לקרות על הבמה. המתנדבים הרכיבו את הבמה לפי חיבור של מספר קטעים ולאחר מכן, העבירו אותם באמצעות עגלות. על הכניסה של מדונה היה צורך לבצע חזרות מספר פעמים לצורך תיאום. על אף שקוק למד במהלך המשחק שניו אינגלנד פטריוטס היו אמורים לצאת במסלול בו משתמשים מתנדבים הנושאים את ציוד הבמה, הוא פתר את הבעיה באמצעות שיחה עם הצוות.

מעצב התפאורה ברוס רודג'רס, שעבד עם מדונה בסיבוב ההופעות "Drowned World Tour" ב-2001, הכיר את מוסר העבודה של הזמרת. רודג'רס, הבמאי האמיש המילטון (אנ') והמפיק בפועל ריקי קירשנר (אנ') נפגשו מספר פעמים עם הצוות של מדונה, המיוצג על ידי הכוריאוגרף ג'יימי קינג (שהציג את הקונספט הראשוני של המופע). רודג'רס עיצב במה גדולה בצורת צלב עם פלטפורמה מרכזית הנגישה באמצעות חמש מעליות נסתרות, טריבונה עם מערכת מילוט מאחור, ארבע עמדות לנגינה של חברי הלהקה, אזור לסלאקליין בקצה אחד ורמפות בשני הקצוות של הצלב. בקדמת הבמה היה בד לבן בגודל 149 רגל על 90 רגל (45 מטרים על 27 מטרים), המסך הראשי להקרנות סופק על ידי מומנט פקטרוי. האביזרים כללו כס מוזהב עם עלים גדולי ממדים מוזהבים גם כן, בעיצובו של ג'ימי מרטין על דוברה שנישאה על ידי 150 גלדיאטורים. האתגרים הגדולים ביותר של רודג'רס היו העלאת הדוברה לבמה ודרך החזרה של התהלוכה.

### וידאו ומולטימדיה

The stage, filled with performersבמהלך "Like a Prayer", נעשה שימוש במיפוי הקרנה כדי להשיג אפקט שגרם לבמה להיראות "שואבת את הדשא והגיר ממגרש הכדורגל".
על הבמה השתמשו בהקרנת מולטימדיה ובטכנולוגיה שסיפקו מומנט פקטורי וסירק דו סוליי. לאחר כניסתה של מדונה, על רצפת הבמה הוצגו שערי מגזין ווג מונפשים בהשתתפותה. האפקט הושג באמצעות מיפוי הקרנה, שהופך אובייקט (לעיתים בצורת צורה לא סדירה) למשטח מתאים להקרנת וידאו. על אף שנעשה שימוש במיפוי הקרנה כדי להציג את לוגו נוקיה לומיה ולהקרין תמונות של שחקני NBA על נהר ההדסון ב-2011, מעולם לא נעשה בו שימוש בקנה מידה כה גדול. השותף והמפיק בפועל של מומנט פקטורי, אריק פורנייה, אמר שמכיוון שהאולפן היה מזוהה עם עבודה טכנולוגית, ההכנות וההיענות לדרישות של מופע הסופרבול היו קלות. כשמומנט פקטורי החלו בהכנות, הצוות של מדונה כבר בחר את השירים, והאולפן פיתח אפקטים חזותיים המשלימים את הכוריאוגרפיה של השירים. לדברי מנהל הקריאייטיב של מומנט פקטורי, סקצ'ין בסט, שימוש בהקרנות וידאו היה השיטה היעילה ביותר לאפקטים החזותיים, שכן הדבר דרש העברת פחות ציוד לשטח מאשר שיטות אחרות. פורנייה אמר, "הכול הגיע מההחלטה לעשות מופע בלתי נשכח. מדונה פרפקציוניסטית, והיא רצתה לעשות משהו יוצא דופן, אז זו הייתה המטרה של כולם".

הקונספט העיקרי של המופע כלל את שערי המגזינים המשתנים, התהלוכה בהשראת מצרים, הטייפים ה"אינטרגלקטיים" במהלך "Music" והאפקט שגרם ל"במה להיראות כמו זירת משחק אמיתית של אצטדיון פוטבול". חלק מהאפקטים היו מסונכרנים עם הרקדנים ותנועותיה של מדונה. כשהייתה הסכמה כוללת על האפקטים, צוותי מומנט פקטורי וסירק דו סוליי צפו מקרוב בהופעות כדי להתאים את התפאורות לכוריאוגרפיה. פורנייה נעזר בצוות "ממושמע" שגויס על ידי ה-NFL ומנוסה בעריכות והצגות הווידאו, שעשו שימוש ב-32 מקרני HD מדגם ברקו (אנ'). המקרנים הוצמדו לשמונה תרמילים של ארבעה מקרנים אחרים, כל אחד כדי למפות את כל האצטדיון. המקרנים מדגם ברקו שימשו להפעלת המסכים והצגת סרטוני המופע. לדברי פורנייה, "בטלוויזיה היו הרבה קלוז-אפים של מדונה והרקדנים, אך מהקהל באצטדיון, המופע השתרע על פני 50 מגרשים. זה היה הרעיון: שהמופע, בעצם, חייב להאפיל על גודל האצטדיון". 10 עד 12 אנשים עקביים עבדו על הפרויקט כדי ליצור, בעצם, שתי מערכות: אחת לאלו באצטדיון ואחת לקהל הצופים בטלוויזיה. מומנט פקטורי הייתה מתואמת למפיקי המופע כדי להביא לכליל שלמות השידור בטלוויזיה. בסט אמר שרזולוציית הווידאו של הסרטונים הייתה גבוהה מאוד (כמעט פי 18 מזו של ה-HD) והעברת קובצי הווידאו למיקומים מתאימים הייתה בעייתית: "היינו צריכים למצוא פתרון שיהיה מרהיב ושיתאים לפרמטרים האלה".

רודג'רס השתמש במוצרי חברת LMG בע"מ עבור ציוד וידאו, אור ואודיו. LMG, בתורה, שיתפה פעולה עם חברת ההפקה לאירועי לייב, DWP Live, בהקרנה של המופע. לדברי מייסד DWP, דני ויטסטון, השימוש בטכנולוגיית ברקו עזר להביא לכך שהייתה הקרנה חלקה ובהירה: "היה זה חיוני שנתלה את המקרנים ישר למטה, 151 רגל באוויר, כל עדשה לכל שדה, כדי למפות את האזור החזותי העצום שהיה צריך למפות". לטכנולוגיית HD20 של ברקו יש יכולת תאורה של 20,000 לומן, המציגה תמונות בהירות וברורות עם ניגודיות גבוהה.

### תאורה וסאונד

אצטדיון לוקאס אויל צויד בגופי תאורה מדגם שארפיס של קליי פאקי (אנ') למופע המחצית. מעצב התאורה אל גורדון מעיצובי הליבון גייס את קבוצת הקונסולות PRG כדי לעזור לו להתקין מספר גופי תאורה מדגם שארפיס 204 על הבמה המרכזית. לדברי גורדון, מדונה הגתה את הרעיון המרכזי; המופע מונע הכוריאוגרפיה, שבמרכזו הבמה המרכזית, היה פחות מאתגר מבחינה לוגיסטית מאשר בשנים קודמות. עם זאת, גורדון היה צריך להבטיח שהקהל יוכל ליהנות מהמופע מרחוק ושמדונה תודגש כראוי במצלמות. הוא ומייק אוון קיימו סיעור מוחות באנגליה וניסו מספר שיטות תצוגה במשך שבוע עם תוכנת CAST. כמו כן, ננקטה גישה "נקייה" יותר כדי למנוע הפרעות בין הקרנות הווידאו והתאורה. גורדון מיקם את גופי התאורה מדגם שארפיס יחד באזורים מלבניים, עם 16 עד 20 נורות בכל גוף תאורה אחד. הדבר הוביל לאור חזק במיוחד, קומפקטי ושאינו מרצד וככזה הניתן לפיצול למספר אורות קטנים יותר לפי הצורך.

Stage, lit to look like a boomboxהאורות הצבעוניים שהוקרנו במהלך "Music".כיוון שהיה צריך להגדיר את הסידור תוך שבע דקות בלבד, פיתח גורדון מערכת דמוית אסדה באמצעותה היה יכול לשלוט בתאורה הן במהלך המשחק והן במהלך המופע. הוא הוביל ציוד תאורה לגג של לוקאס אויל, והצמיד אותו לגובה של 175 רגל (53.3 מטרים) כדי שהדבר לא יפריע לתנועת המצלמה במהלך המשחק. במהלך המחצית הוא הוריד את ציוד התאורה כדי להאיר את האצטדיון כולו. בהתחלה, אור מוזהב שימש לקטע הפתיחה של המופע, ואחריו השתנו הצבעים לשחור-לבן עבור "Vogue", בדומה לצבעים שאפיינו את הקליפ שלו. בהמשך לכך, צבעים ססגוניים הוקרנו במהלך "Music". הצבע האדום הוצג במהלך "Give Me All Your Luvin'". ל-"Like a Prayer" התווספו אורות מוזהבים, שדימו קרני שמש.

ציוד סאונד מבית סנהייזר (אנ') שימש עבור השמע. לדברי מאט נאפייר, טכנאי הקול של מדונה, הם השתמשו בתוכנת "מנהל מערכות אלחוטיות" של סנהייזר כדי לכוונן את התדרים. מדונה השתמשה באוזניות מדגם HSP 4 בתחילת המופע, לאחר מכן עברה למשדר מדגם סנהייזר SKM 5200-II. המשדרים מבית סנהייזר שימשו גם את מינאז', M.I.A. ו-LMFAO, בעוד שהמיקרופון של גרין היה מדגם MD 5235. נאפייר התראיין למיקס (אנ') וטען שהם היו צריכים משדרים מצופים זהב עבור מדונה וגרין, שסופקו על ידי סנהייזר ביום המופע. מערכות אלחוטיות מקצועיות (PWS), חברה בת של מאסק סאונד, הייתה אחראית על הסאונד האלחוטי; בסדרה של ניסויים, PWS בחרה בתדר שמבטל הפרעות ממערכות אחרות.

לדברי קן גיי, טכנולוג הווידאו של LMG, צוותי התאורה, הסאונד והטלוויזיה נפגשו במרכז הכנסים של מחוז אורנג' (אנ') כדי להבין ולארגן את צורת ההתקנה. הם השתמשו בבדים פשוטים על הקרקע כדי לבדוק את התאמת התאורה לבמה. לסקצ'ין בסט היו דוגמאות לשימוש להקרנות, מה שעזר ל-LMG בבדיקות שלה. מארק סנפורד מהצוות עקב אחר המצלמות לאיתור השתקפויות מהבד שנגרמו מההקרנות, תוך שחישב את השפעתן במהלך המופע והתאים את מיקום המצלמה בהתאם. LMG בדקה את המקרנים שיצאו מהתקרות במטה שלה באורלנדו, פלורידה. המקרנים הוצבו בגובה 150 רגל (46 מטרים) מעל הקרקע, תוך שימוש בבד מהניסוי הקודם. בחשש שדשא האצטדיון ישפיע על ההקרנות, החברה השתמשה בבד מסוג Heavy Knit Bright White מבית אול אקסס.

רשימת השירים
------------

1. "Vogue"
2. "Music" (בהשתתפות LMFAO, מכיל אלמנטים של "Party Rock Anthem" ו-"Sexy and I Know It")
3. "Give Me All Your Luvin'" (בהשתתפות ניקי מינאז' ו-M.I.A.)
4. "Open Your Heart" / "Express Yourself" (בהשתתפות סי-לו גרין, תזמורת התופים של תיכון אייבון, תזמורת התופים של תיכון סנטר גרוב, תזמורת התופים של תיכון פישרס ותזמורת התופים של תיכון פרנקלין סנטרל)
5. "Like a Prayer" (בהשתתפות סי-לו גרין ומקהלה של 200 זמרים מקומיים מאינדיאנפוליס)

מקור לרשימת השירים שבוצעו בהופעה.

הערות שוליים
------------

1. ↑  Atkinson, Katie (29 בספטמבר 2016). "Lady Gaga Will Be the 5th Woman to Headline Super Bowl Halftime Show". *Billboard*. נבדק ב-21 במאי 2021. `{{cite journal}}`:  (עזרה)
2. ↑  "Super Bowl draws record 111.3 million viewers". CBS News. 6 בפברואר 2012. ארכיון מ-3 בפברואר 2015. נבדק ב-29 במרץ 2012. `{{cite web}}`:  (עזרה)
3. ↑  Castillo, Michelle (3 באוקטובר 2011). "Madonna to perform during Super Bowl halftime?". CBS News. ארכיון מ-2 באפריל 2015. נבדק ב-4 באוקטובר 2013. `{{cite news}}`:  (עזרה)
4. ↑  Hanzus, Dan (3 באוקטובר 2011). "Report: Madonna booked to play halftime at Super Bowl XLVI". National Football League. ארכיון מ-2 באפריל 2015. נבדק ב-4 באוקטובר 2013. `{{cite news}}`:  (עזרה)
5. ↑  Schneider, Marc (3 באוקטובר 2011). "Report: Madonna to Light Up Super Bowl Halftime". *Billboard*. ארכיון מ-29 במאי 2013. נבדק ב-4 באוקטובר 2013. `{{cite journal}}`:  (עזרה)
6. ↑  Vena, Jocelyn (31 באוקטובר 2011). "Madonna 'Going Deep' On Next Album". MTV News. ארכיון מ-6 באפריל 2015. נבדק ב-31 באוקטובר 2013. `{{cite news}}`:  (עזרה)
7. 1 2 3  Kaufman, Gil (5 בדצמבר 2011). "Madonna To Play Super Bowl XLVI Halftime Show". MTV News. ארכיון מ-4 באפריל 2015. נבדק ב-31 באוקטובר 2013. `{{cite news}}`:  (עזרה)
8. ↑  Caulfield, Keith (3 בספטמבר 2011). "Madonna Fans Rejoice: New Album Due in Spring 2012". *Billboard*. ארכיון מ-16 במאי 2013. נבדק ב-29 באוקטובר 2011. `{{cite journal}}`:  (עזרה)
9. ↑  "Super Bowl XLVI Halftime show will feature Madonna". National Football League. 4 בדצמבר 2011. ארכיון מ-7 בינואר 2012. נבדק ב-5 בדצמבר 2011. `{{cite news}}`:  (עזרה)
10. 1 2 3  "Quebec companies team up with pop icon Madonna for Super Bowl". CBC News. 6 בדצמבר 2011. ארכיון מ-2 באפריל 2015. נבדק ב-4 באוקטובר 2013. `{{cite web}}`:  (עזרה)
11. ↑  FM, m.fridaymoviez.com
12. ↑  "Madonna being 'brutal' at Super Bowl rehearsals". *The New Zealand Herald*. 1 בפברואר 2012. ארכיון מ-4 במרץ 2016. נבדק ב-5 באוקטובר 2013. `{{cite news}}`:  (עזרה)
13. ↑  Rolling Stone Staff (26 בינואר 2012). "Will.I.Am Says LMFAO Will Join Madonna at Super Bowl". *Rolling Stone*. אורכב מ-המקור ב-26 בינואר 2012. נבדק ב-7 באוקטובר 2013. `{{cite journal}}`:  (עזרה)
14. 1 2 3  Day, Patrick Kevin (30 בינואר 2012). "Super Bowl: Nicki Minaj to perform with Madonna in halftime show". *Los Angeles Times*. ארכיון מ-11 באפריל 2014. נבדק ב-5 באוקטובר 2013. `{{cite news}}`:  (עזרה)
15. 1 2  "Super Bowl XLVI: Madonna promises no wardrobe malfunction in half-time 'dream' show". *The Daily Telegraph*. 3 בפברואר 2012. אורכב מ-המקור ב-5 באוגוסט 2012. נבדק ב-7 באוקטובר 2013. `{{cite news}}`:  (עזרה)
16. ↑  "Super Bowl: Madonna gives 'shot of brass'". BBC. 6 בפברואר 2012. ארכיון מ-11 במאי 2022. נבדק ב-11 במאי 2022. `{{cite news}}`:  (עזרה)
17. ↑  D'Addario, Daniel (22 בינואר 2015). "How the Super Bowl Became Pop's Biggest Stage". *Time*. אורכב מ-המקור ב-11 במאי 2022. נבדק ב-11 במאי 2022. `{{cite journal}}`:  (עזרה)
18. ↑  Darling, Michael (30 בדצמבר 2012). "Celebrity wardrobe hits and misses of 2012". *Los Angeles Times*. אורכב מ-המקור ב-11 במאי 2022. נבדק ב-11 במאי 2022. `{{cite news}}`:  (עזרה)
19. ↑  "Celebrity Stylist B. Akerlund Tells All on the Cinematic and Jaw Dropping Fashions of the Madonna Super Bowl XLVI Half Time Show" (Press release). PR Newswire. 6 בפברואר 2012. ארכיון מ-1 בדצמבר 2012. נבדק ב-7 באוקטובר 2013. `{{cite press release}}`:  (עזרה)
20. 1 2  Ginsberg, Merle (6 בפברואר 2012). "Madonna Super Bowl Fashion: From Cleopatra to Choir Leader (Video)". *The Hollywood Reporter*. ארכיון מ-27 באוגוסט 2012. נבדק ב-7 באוקטובר 2013. `{{cite news}}`:  (עזרה)
21. ↑  Derschowitz, Jessica (6 בפברואר 2012). "Madonna dons Givenchy for Super Bowl performance". CBS News. ארכיון מ-24 בספטמבר 2015. נבדק ב-6 במרץ 2015. `{{cite news}}`:  (עזרה)
22. ↑  Cover Media (14 בפברואר 2012). "Madonna overwhelmed Givenchy designer". Yahoo!. ארכיון מ-1 ביוני 2018. נבדק ב-7 באוקטובר 2013. `{{cite web}}`:  (עזרה)
23. ↑  Kaufman, Gil (10 בפברואר 2012). "Madonna's 'Give Me All Your Luvin' Crashes The Charts". MTV News. ארכיון מ-3 באפריל 2015. נבדק ב-11 בפברואר 2012. `{{cite web}}`:  (עזרה)
24. 1 2  Lake, Leslie (פברואר 1, 2012). "Wilton native sets the stage for Super Bowl halftime show". *The Hour*. ארכיון מ-מרץ 10, 2014. נבדק ב-אפריל 25, 2014.
25. ↑  Chapman, Sandra (7 בפברואר 2012). "Crew of hundreds nailed Madonna's halftime show". WTHR. ארכיון מ-1 בנובמבר 2014. נבדק ב-26 באפריל 2014. `{{cite web}}`:  (עזרה)
26. ↑  Lampert-Gréaux, Ellen (8 בפברואר 2012). "Bruce Rodgers: Super Bowl XLVI Halftime Show". *Live Design*. ארכיון מ-2 בפברואר 2015. נבדק ב-5 במאי 2014. `{{cite web}}`:  (עזרה)
27. 1 2 3 4 5 6 7  Berkowitz, Joe (7 בפברואר 2012). "Drawing Back The Curtain On Madonna's Super Bowl Halftime Show". *Fast Company*. אורכב מ-המקור ב-23 בינואר 2014. נבדק ב-28 באפריל 2014. `{{cite news}}`:  (עזרה)
28. 1 2 3  Kagansky, Julia (6 בפברואר 2012). "Meet The Team Behind The Projections At Madonna's Super Bowl 2012 Halftime Show". *Vice*. ארכיון מ-17 בפברואר 2015. נבדק ב-28 באפריל 2014. `{{cite news}}`:  (עזרה)
29. 1 2  "Barco projectors enliven Bridgestone Super Bowl halftime show with large-scale projection mapping" (Press release). Barco. 22 במרץ 2012. ארכיון מ-2 באפריל 2015. נבדק ב-28 באפריל 2014. `{{cite press release}}`:  (עזרה)
30. ↑  Li, Anita (6 בפברואר 2012). "Montreal's Moment Factory designed Madonna's Super Bowl stage". *Toronto Star*. ארכיון מ-2 באפריל 2015. נבדק ב-29 באפריל 2014. `{{cite news}}`:  (עזרה)
31. 1 2 3  Barbetta, David (6 בפברואר 2012). "Sharpys Light Up Madonna's Stage at the Super Bowl Halftime Show". Clay Paky. ארכיון מ-1 בפברואר 2015. נבדק ב-25 באפריל 2014. `{{cite news}}`:  (עזרה)
32. 1 2  Lampert-Gréaux, Ellen (6 במרץ 2012). "Halftime Lighting". *Live Design*. ארכיון מ-15 באוקטובר 2013. נבדק ב-30 באפריל 2014. `{{cite web}}`:  (עזרה)
33. ↑  Hummingbird, Mac (8 במרץ 2012). "Reliable Sennheiser RF Equipment Supports Super Bowl XLVI". *Mix*. ארכיון מ-2 באפריל 2015. נבדק ב-5 במאי 2014. `{{cite news}}`:  (עזרה)
34. ↑  Bishop, Vanessa (7 בפברואר 2012). "Professional Wireless Systems' Frequency Coordination Scores a Touchdown at Super Bowl XLVI". *Mix*. ארכיון מ-2 באפריל 2015. נבדק ב-5 במאי 2014. `{{cite news}}`:  (עזרה)
35. ↑  Gay, Ken (1 במרץ 2012). "Halftime Lighting". *Live Design*. ארכיון מ-15 באוקטובר 2013. נבדק ב-30 באפריל 2014. `{{cite web}}`:  (עזרה)
36. ↑  Madonna (artist) (February 5, 2012). "Super Bowl XLVI halftime show". *NFL Presents the Bridgestone Super Bowl halftime show*. Season XLVI. Episode 1. Indianapolis, Indiana. Event occurs at 70:09–82:55. NBC. Comcast Corporation.

קישורים חיצוניים
----------------

ויקישיתוף מדיה וקבצים בנושא **מופע המחצית של סופרבול XLVI** בוויקישיתוף
* מופע המחצית של סופרבול XLVI, במסד הנתונים הקולנועיים IMDb (באנגלית)
* NFL Halftime Show, Madonna, Moment Factory, Project Pictures

| מדונה |
| --- |
| אלבומים • שירים (סינגלים • לא פורסמו) • קונצטרים • וידאו • סרטים • ספרים • מותגי אופנה • פרסים • הישגים • השפעה תרבותית |
| אלבומי אולפן | *Madonna* • *Like a Virgin* • *True Blue* • *Like a Prayer* • *Erotica* • *Bedtime Stories* • *Ray of Light* • *Music* • *American Life* • *Confessions on a Dance Floor* • *Hard Candy* • *MDNA* • *Rebel Heart* • *Madame X* |
| פסקולים | *Who's That Girl* •  *I'm Breathless* • *Evita* |
| אלבומי הופעה | *I'm Going to Tell You a Secret* • *The Confessions Tour* • *Sticky & Sweet Tour* • *MDNA World Tour* • *Rebel Heart Tour* • *Madame X: Music from the Theater Xperience* |
| אלבומי אוסף | *You Can Dance* • *The Immaculate Collection* • *Something to Remember* • *GHV2* • *Remixed & Revisited* • *Celebration* • *Finally Enough Love: 50 Number Ones* |
| מהדורות מוגבלות | *Like a Virgin & Other Big Hits!* • *The Complete Studio Albums (1983–2008)* |
| הוצאות וידאו | *Madonna* • *Madonna Live: The Virgin Tour* • *Ciao Italia: Live from Italy* • *The Immaculate Collection* • *Blond Ambition World Tour Live* • *Madonna: Truth or Dare* • *The Girlie Show: Live Down Under* • *The Video Collection 93:99* • *Drowned World Tour 2001* • *I'm Going to Tell You a Secret* • *The Confessions Tour* • *Celebration: The Video Collection* • *Sticky & Sweet Tour* • *MDNA World Tour* • *Rebel Heart Tour* |
| קונצרטים וסיבובי הופעות | The Virgin Tour • Who's That Girl World Tour • Blond Ambition World Tour • The Girlie Show • Drowned World Tour • Re-Invention World Tour • Confessions Tour • Sticky & Sweet Tour • The MDNA Tour (מחלוקות) • Rebel Heart Tour • Madonna: Tears of a Clown • Madame X Tour • Madonna: The Celebration Tour |
| סרטים שביימה | *Filth and Wisdom* • *W.E.* • *secretprojectrevolution* • *Little Sparrow* |
| סרטים תיעודיים | "במיטה עם מדונה" • "אני הולכת לספר לכם סוד" • "אפריקה: אנושיות במבחן" • "מאדאם X" |
| טלוויזיה | הריאיון של מדונה ב"לייט שואו עם דייוויד לטרמן" • מופע המחצית של סופרבול XLVI |
| ספרים | "סקס" • "ארבע שושנים אנגליות" • "התפוחים של מר פיבודי" • "יקוב ושבעת הגנבים" • "הרפתקאותיו של עבדי" • "ימבה כסף" |
| חברות ומותגים | מאבריק • עמותת קרן אור • להעלות את מלאווי • הרט קנדי פיטנס • אמת או חובה מאת מדונה |
| עבודות על מדונה | גרסאות כיסוי • אלבומי מחווה (*Madonna* ‏• *Through the Wilderness* •‏ *The Power of Madonna*) • "פאנל של מומחים" • "Like a Surgeon" • "מדוזה: העז להיות ישר" • "If Madonna Calls" • "מדונה: ביוגרפיה אינטימית" • "מדונה" • "Do It with Madonna" ‏• "She's Madonna" • "מדונה: כמו אייקון" • "החיים עם אחותי מדונה" • "כוחה של מדונה" • "סטרייק א פוז" • "מדונהלנד" • "מדונה: התמימות אבדה" |
| השפעה ומורשת | לימודים (ביבליוגרפיה • מאמרים מלומדים) • אמנויות עכשוויות • אכיניסקוס מדונה • פאנדום • אופנה • פמיניזם • כגיי אייקון • חקיינות • מדונה (כינוי) • מדונה וונאבי • פילנתרופיה • המחלוקת ברדיו 1 • דת • מיניות |
| ערכים קשורים | ברקפסט קלאב • כריסטופר צ'יקוני • מדונה (שם) • שון פן • *Pre-Madonna* • גאי ריצ'י |

| מדונה – שירים |
| --- |
| *Madonna* | "Everybody" • "Burning Up" • "Holiday" • "Lucky Star" • "Borderline" |
| *Like a Virgin* | "Like a Virgin" • "Material Girl" • "Angel" • "Into the Groove" • "Dress You Up" |
| *True Blue* | "Live to Tell" • "Papa Don't Preach" • "True Blue" • "Open Your Heart" • "La Isla Bonita" |
| *Who's That Girl* | "Who's That Girl" • "Causing a Commotion" • "The Look of Love" |
| *Like a Prayer* | "Like a Prayer" (Music Video) • "Express Yourself" • "Cherish" • "Oh Father" • "Dear Jessie" • "Keep It Together" |
| *I'm Breathless* | "Vogue" • "Hanky Panky" • "Sooner or Later" |
| *The Immaculate Collection* | "Justify My Love" • "Rescue Me" • "Holiday" |
| *Erotica* | "Erotica" • "Deeper and Deeper" • "Bad Girl" • "Fever" • "Rain" • "Bye Bye Baby" |
| *Bedtime Stories* | "Secret" • "Take a Bow" • "Bedtime Story" • "Human Nature" |
| *Something to Remember* | "This Used to Be My Playground" • "You'll See" • "One More Chance" • "Love Don't Live Here Anymore" |
| *Evita* | "You Must Love Me" • "Don't Cry for Me Argentina" • "Another Suitcase in Another Hall" |
| *Ray of Light* | "Frozen" (Music Video) • "Ray of Light" • "Drowned World/Substitute for Love" • "The Power of Good-Bye" / "Little Star" • "Nothing Really Matters" • "Sky Fits Heaven" |
| *Music* | "Music" • "Don't Tell Me" • "What It Feels Like for a Girl" • "Impressive Instant" |
| *American Life* | "American Life" • "Hollywood" • "Nothing Fails" • "Love Profusion" • "Nobody Knows Me" |
| *Confessions on a Dance Floor* | "Hung Up" • "Sorry" • "Get Together" • "Jump" • "Forbidden Love" |
| *Hard Candy* | "4 Minutes" • "Give It 2 Me" • "Miles Away" |
| *Celebration* | "Celebration" • "Revolver" |
| *MDNA* | "Give Me All Your Luvin'" • "Girl Gone Wild" • "Masterpiece" • "Turn Up the Radio" • "Gang Bang" • "Superstar" |
| *Rebel Heart* | "Living for Love" • "Devil Pray" • "Ghosttown" • "Unapologetic Bitch" • "Illuminati" • "Bitch I'm Madonna" • "Hold Tight" • "Joan of Arc" • "Iconic" • "Holy Water" |
| *Madame X* | "Medellín" • "I Rise" • "Crave" • "Future" • "Dark Ballet" • "God Control" • "I Don't Search I Find" |
| שירים אחרים | "Crazy for You" • "Gambler" • "Santa Baby" • "Spotlight" • "I'll Remember" • "I Want You" • "Beautiful Stranger" • "American Pie" • "Time Stood Still" • "Die Another Day" • "Me Against the Music" • "Hey You" • "Levitating (The Blessed Madonna Remix)" • "Frozen" (Remixes) • "Break My Soul" (The Queens Remix) • "Back That Up to the Beat" • "Popular" • "Vulgar" |